[{"text_idx": "#000025", "text": "Adar sy\u2019n Ymweld dros y Gaeaf"}, {"text_idx": "#000028", "text": "Codiad yn Lefel y Mo\u0302r"}, {"text_idx": "#000038", "text": "Mae Awdurdod y Parc Cenedlaethol yn berchen ac yn rheoli dros 250 hectar o goetir."}, {"text_idx": "#000039", "text": "Mae coetiroedd yn gefnlen wych i nifer o ardaloedd yn Sir Benfro, ac fe ddylid ystyried eu bod mor bwysig a\u0302\u2019n harfordir rhagorol. Mae yna alw am fynediad a hamdden yng nghefn gwlad. Mae coetiroedd yn darparu cyfleoedd gwych i fwynhau gweithgareddau hamdden sydd o fudd i iechyd a lles pobl, ac i ddod i werthfawrogi ein hamgylchedd arbennig ein hunain yn well. Mae addysg yn mynd yn o\u0302l i\u2019r coed wrth i nifer o Ysgolion Coedwig gael eu sefydlu yn ein sir."}, {"text_idx": "#000040", "text": "Ers 2009, mae dau glefyd coed difrifol ar goed llarwydd ac ynn wedi bod yn effeithio ar safleoedd yn y Deyrnas Unedig a thu hwnt. Mae\u2019n wir fod gan goed llarwydd ganlyniadau economaidd i dyfwyr pren, ond mae\u2019r onnen yn goeden frodorol bwysig ac mae yna wir berygl y gallai ddiflannu o\u2019n hardaloedd gwledig, fel a ddigwyddodd yn y 1970au gyda chlefyd llwyfen yr Iseldiroedd."}, {"text_idx": "#000041", "text": "Mae chalara fraxinea, neu fel y caiff ei adnabod yn fwy cyffredin, clefyd coed ynn, yn glefyd ffwngaidd sy\u2019n benodol i goed ynn. Caiff ei wasgaru wrth i\u2019r gwynt gario\u2019r sborau ac mae eisoes wedi diffeithio coed yn Nenmarc a thu hwnt ar y cyfandir."}, {"text_idx": "#000042", "text": "Yn 2012, cadarnhawyd clefyd coed ynn ar safleoedd wedi eu plannu yn y Deyrnas Unedig, ble mewnforiwyd coed o ardaloedd wedi eu heintio yn Ewrop, ac mae eisoes wedi lledaenu i\u2019r amgylchedd ehangach mewn ambell leoliad, gan gynnwys un yng Nglan-y-fferi yng Nghymru."}, {"text_idx": "#000043", "text": "Y gobaith yw y bydd darganfod y clefyd yn gynnar, a chael gwared ar goed ifainc sydd wedi eu heintio, yn gallu arafu colled y coed ynn a\u2019r coetir sydd gymaint ag 14% o\u2019n hadnodd coetir yng Nghymru, ac efallai\u2019n fwy, hyd yn oed, yn Sir Benfro. Mae yna obaith hefyd y gallai rhai coed fod yn gallu gwrthsefyll y clefyd yn well."}, {"text_idx": "#000045", "text": "Cafodd ei adnabod am y tro cyntaf yng Nghymru yn 2009 ac roedd wedi effeithio ar ardaloedd helaeth o larwydd yn Ne a Gorllewin Cymru. Cwympodd Awdurdod Parc Cenedlaethol Arfordir Penfro tua 400 o goed llarwydd heintiedig ym mis Mehefin 2013."}, {"text_idx": "#000048", "text": "Os ydych yn byw mewn ardal ble cadarnhawyd clefyd coed, neu\u2019n ymweld ag ardal o\u2019r fath, fe fydd dilyn mesurau bioddiogelwch syml fel y rheiny a nodwyd isod yn helpu cyfyngu ar ledaeniad."}, {"text_idx": "#000050", "text": "2. Riportiwch unrhyw achosion o goed wedi eu heintio yr ydych yn eu gweld"}, {"text_idx": "#000052", "text": "Os ydych yn poeni am goed yr ydych wedi eu gweld, gallwch riportio\u2019ch darganfyddiadau (nodwch y lleoliadau a chymerwch ffotograffau) gan ddefnyddio\u2019r dolenni canlynol:"}, {"text_idx": "#000059", "text": "Mae iechyd ein bywyd gwyllt yn bryder sylweddol, nid dim ond am ei fod yn ennyn diddordeb ac yn creu amgylchedd naturiol gwych i fyw ynddo, ond am ein..."}, {"text_idx": "#000062", "text": "Cychwynnwyd cynllun peilot o\u2019r enw Cysylltiadau Naturiol gan Awdurdod y Parc Cenedlaethol dros 18 mis yn 2017 a 2018, er mwyn gweithio gyda busnesau..."}, {"text_idx": "#000063", "text": "Gall rhywogaethau estron goresgynnol (INNS) drechu rhywogaethau brodorol y DU; newid ecosystemau\u2019n ffisegol a difrodi eiddo. Fe all rhai, fel yr efw..."}]